RESOLUCIÓN do 19 de maio de 2004, da Delegación Provincial da Coruña, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Turismos Motor, S.A. Tumosa.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 14/06/2004

Visto o expediente do convenio colectivo da empresa Turismos Motor, S.A. Tumosa (código convenio 1502892), que tivo entrada nesta delegación provincial o día 27-4-2004, complementado o día 11-5-2004, subscrito pola parte económica por Tumosa e pola parte social polo delegado de persoal o día 12-4-2004, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, que consta nesta
delegación provincial, e notificación ás representacións económica e social da comisión negociadora.
Segundo.-Ordenar o depósito do citado acordo no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
A Coruña, 19 de maio de 2004.
Luis Alberto Álvarez Freijido
Delegado provincial de A Coruña
Convenio colectivo para a empresa
Turismos Motor, S.A.
En Oleiros (A Coruña), con data do 12 de abril de 2004, reunidos dunha parte en representación da empresa Víctor Méndez Anta, e doutra parte en representación dos traballadores Manuel Mejuto López, Francisco Vázquez Mosquera e Enrique Mazás Seoane
EXPOÑEN:
Que concluíron as reunións e deliberacións encamiñadas á redacción do convenio colectivo que debe regular as relacións entre a empresa e os traballadores durante os anos 2003, 2004, e 2005 e acordan: que subscriben este convenio colectivo que aceptan, asinan e cumprirán.
Convenio colectivo
Artigo 1º.-Ámbito de aplicación.
As normas deste convenio colectivo aplicaranse na empresa Turismos Motor, S.A. a todos os seus traballadores fixos ou eventuais, mesmo aos que se integren nela durante a súa vixencia, sen prexuízo do disposto no artigo 7º deste convenio; o seu ámbito territorial é o do concello de Oleiros (A Coruña).
Artigo 2º.-Vixencia e duración.
O ámbito temporal do vixente convenio será de tres anos de duración a partir do 1 de xaneiro de 2003 ata o 31 de decembro de 2005 e para todos os conceptos establecidos.
Tacitamente o convenio poderá ser prorrogado conforme os casos previstos na lei. Será denunciable por calquera das partes notificándollo á outra cun mes de antelación.
Artigo 3º.-Condicións máis beneficiosas.
As condicións sinaladas neste convenio terán o carácter de mínimas e, na súa virtude, serán nulos e non producirán ningún efecto entre as partes os pactos ou cláusulas deste que impliquen condicións menos favorables para o traballador, sen que o convenio poida limitar ou diminuír en ningún caso situacións máis vantaxosas obtidas polos traballadores individual ou colectivamente.
As melloras económicas e de traballo que se implanten en virtude deste convenio, así como as voluntarias que estean establecidas ou se establezan no futuro, poderán ser absorbidas ou compensadas
ata onde alcancen cos aumentos ou poidan establecerse por disposicións legais que no futuro se promulguen, as cales só terán eficacia no que superen o nivel deste convenio.
Artigo 4º.-Antigüidade.
Para o cómputo do complemento de antigüidade considerarase data inicial a de ingreso na empresa, calquera que sexa a categoría coa que se efectuou, conservándose a antigüidade en caso de ascenso.
Os trienios serán do cinco por cento (5%) sobre o soldo convenio, e computaranse durante a permanencia do traballador no cadro de persoal da empresa. Considerarase tempo hábil para os efectos de trienios o período de aprendizaxe, percibíndose cando se reúnan tres anos ou múltiplo de tres no servizo da empresa.
Artigo 5º.-Cesamento na empresa.
O traballador que se propoña cesar no servizo da empresa comunicarallo á dirección desta polo menos con dez días de antelación á data en que decidise causar baixa, facéndoo por escrito e con xustificante de recepción. O incumprimento desta obriga de aviso previo daralle dereito á empresa a descontar da liquidación finiquita que se lle realice o importe dun día de salario por cada un de atraso no aviso previo. Esta cantidade, así como as procedentes de sancións ao persoal, destinarase a un fondo social da empresa, a administración do cal lles corresponde aos delegados dos traballadores.
Artigo 6º.-Pagas extraordinarias.
Os traballadores percibirán, aumentadas cos incrementos que resulten deste convenio, as pagas extraordinarias de beneficios, xullo, setembro e Nadal.
Estas pagas aboaranse antes do día quince do mes no cal correspondan. Os traballadores que non leven un ano no servizo da empresa no momento en que corresponda a percepción destas pagas extraordinarias, cobraranas en cantidade proporcional ao tempo traballado. Os que abandonen a empresa antes de cumprir o ano de servizo terán tamén dereito a percibir a parte proporcional correspondente aos meses transcorridos desde o seu ingreso nela.
Nestas pagas extraordinarias incluiranse as cantidades correspondentes a soldo base, antigüidade, mellora voluntaria e, os traballadores que viñesen recibindo mensualmente a parte proporcional da paga de beneficios, a parte proporcional que corresponda, é dicir, total fixo.
Artigo 7º.-Xornada laboral.
A xornada laboral será de corenta horas semanais. Durante os meses de xaneiro, febreiro, marzo, abril, maio, setembro, outubro, novembro e decembro, as xornadas serán de luns a venres, aumentando nos citados meses as horas de diferenza traballadas de menos durante os meses de xuño, xullo e agosto, durante os cales, igualmente de luns a venres, será de xornada continua.
O cómputo anual será de 1.772 horas para o ano 2003 e 1.770 para o ano 2004. Nos meses de xornada partida, o horario será desde as 8.30 ás 13.30, e desde as 15.40 ás 19.00 horas. Nos meses de xornada continuada o horario será desde as 8.00 ás 15.00 horas.
O horario continuado enténdese establecido para os que o utilicen e non afectará os traballadores que por contrato efectúen xornada partida todo o ano.
Sobre o horario de entrada concédese unha marxe de cinco minutos sexaxesimais durante os cales a chegada ao traballo non se considerará atraso senón puntual e dentro do horario.
A empresa autoriza o seu persoal a consumir un bocadillo durante as horas de traballo, sempre que non se entorpeza ou interrompa a continuidade do traballo e comprometéndose como se comprometen os traballadores a boa fe e boa vontade.
Establécense coas correccións adecuadas sobre o horario as seguintes pontes para o ano 2003: 3 de marzo, 2 de maio, 26 de decembro non serán laborables. Así mesmo para o ano 2004: 2 de xaneiro, 5 de xaneiro, 23 de febreiro, 11 de outubro e 7 de decembro non serán laborables. Para as correccións sobre o horario para o ano 2005: estableceranse unha vez que se conexa o calendario laboral para ese ano.
Artigo 8º.-Vacacións.
As vacacións anuais serán de trinta días naturais para os traballadores que leven un ano ou máis no servizo da empresa e desfrutaranse de forma ininterrompida agás acordo entre a empresa e o traballador.
O período de vacacións desfrutarase, con preferencia, durante os meses de xuño, xullo e agosto, sempre cumprindo a normativa laboral vixente. En caso de desacordo coa repartición de data de vacacións efectuada no cadro xeral aplicarase tamén o disposto na lei.
Os traballadores que non completasen un ano efectivo no cadro de persoal da empresa, desfrutaranas durante un tempo proporcional ao traballado.
Respecto ao salario do mes de vacacións, aos empregados do taller, en substitución dos incentivos de produción aboaráselles precisamente no mes de agosto, vaian de vacacións nese mes ou noutro- a cantidade de corenta e dous con noventa e cinco euros (42,95 euros) como compensación dos incentivo de produtividade. Para os empregados de vendas garántese a cantidade de setenta e nove con setenta e sete euros (79,77) como compensación do incentivo por vendas. Esta cantidade percibirana precisamente no mes de agosto -vaian de vacacións nese mes ou noutro-. Non a percibirán se no mes de desfrute de vacacións exceden os seus incentivos esa cantidade polas súas vendas, ou complementaránselle ata alcanzar esa cifra.
Artigo 9º.-Capacidade diminuída.
Os traballadores afectados de capacidade diminuída poderán ser destinados a outra actividade distinta á da súa categoría profesional, adecuada á súa aptitude, respectándoselle o salario que tivese acreditado antes de pasar á dita situación e conservando o dereito aos aumentos que por pactos, convenios, etc., experimente no sucesivo a categoría que tivo no momento de producirse o feito determinante da diminución de capacidade.
Para a asignación destes postos requirirase o informe previo dos delegados dos traballadores que, formulado, non será vinculante para a empresa.
Artigo 10º.-Baixa por enfermidade.
No caso de baixa por enfermidade ou accidente laboral debidamente xustificados, a empresa completará as percepcións económicas que se sinalan: total fixo, primas fixas e incentivos (estes pola media dos últimos doce meses) ata un máximo de dezaoito meses.
A empresa poderá verificar o estado de enfermidade ou o accidente laboral alegado polo traballador para xustificar a súa ausencia do traballo, mediante recoñecemento a cargo de persoal médico.
Artigo 11º.-Licenzas retribuídas.
As licenzas retribuídas regularanse pola normativa laboral vixente coas modificacións que a seguir se expoñen:
-Casamento do traballador: quince (15) días naturais.
-Parto da esposa: tres (3) días, polo menos dous laborables.
-Enfermidade grave ou falecemento do cónxuxe ou fillos: cinco (5) días naturais.
-Traslado do domicilio habitual: dous (2) días naturais.
-Falecemento de pais, netos, avós ou irmáns: tres (3) días naturais.
-Falecemento de tíos ou sobriños: dous (2) días naturais.
Cando o falecemento se produza fóra da provincia incrementarase o período en dous días naturais.
A empresa poderá requirir o traballador para as xustificacións que correspondan e procurará atender as perentorias necesidades do traballador, de tempo, nestes casos.
Artigo 12º.-Premios de nupcialidade e natalidade.
Aos traballadores da empresa concederánselles os seguintes premios de nupcialidade e natalidade:
-Ao contraer matrimonio: noventa con quince euros (90,15).
-Ao nacemento de cada fillo: noventa con quince euros (90,15).
-O traballador deberá acreditar a causa destas percepcións.
Artigo 13º.-Axudas por defunción e xubilación.
Ao falecemento dun traballador da empresa, esta aboará unha mensualidade por cada ano de servizo ou fracción cun máximo de once mensualidades.
A cantidade correspondente á axuda por falecemento será entregada pola empresa á persoa ou persoas designadas polo traballador e, no seu defecto, aplicarase a lexislación vixente.
Cando se xubile un traballador da empresa, esta aboaralle ao traballador unha mensualidade por cada ano de servizo ou fracción cun máximo de oito mensualidades.
A xubilación será obrigatoria aos sesenta e cinco anos (65) se o traballador ten dereito ao cento por cento da súa pensión de xubilación.
Artigo 14º.-Fondo de estudos.
A empresa constituirá anualmente un fondo de estudos nunha contía de mil douscentas dous con cero dous céntimos de euro (1.202,02) a fondo perdido para os traballadores e os seus fillos que cursen estudos de calquera clase, logo de relación destes presentada polos delegados dos traballadores ou outra comisión designada para o efecto coa denominación fondo de estudos.
As idades dos fillos dos traballadores estarán comprendidas entre os catro e os dezaoito anos, ambas as dúas incluídas, e a cantidade estará destinada a facilitar os estudos do traballador e dos seus fillos. Esta cantidade será repartida anualmente no mes de agosto, con criterio fundamentalmente social.
Artigo 15º.-Fondo de anticipos sociais.
Mantense para os empregados da empresa a caixa de anticipos sociais cun fondo que se establece para este ano en seis mil dez con doce euros (6.010,12) anuais.
O valor do crédito solicitado non poderá exceder de mil oitocentos tres con cero catro (1.803,04) e será descontado da nómina do traballador nun prazo máximo de dezaoito meses. Practicarase o desconto sen xuros. O pagamento farase mediante descontos proporcionais na nómina mensual e nas correspondentes pagas extraordinarias. O desconto será acumulable en caso de liquidación finiquita por baixa no cadro de persoal.
A este anticipo terán dereito todos os empregados da empresa prevalecendo o criterio de maior atención aos traballadores con menos ingresos e máis cargas familiares. Para solicitar un préstamo será indispensable ter liquidado completamente outro anterior.
A necesidade deberá xustificarse e explicarse por escrito. Os delegados dos traballadores deberán recibir e visar as solicitudes que se formulen que trasladarán de inmediato á dirección da empresa.
Artigo 16º.-Axudas de custo.
Os traballadores da empresa que por necesidades dela e pola súa orde, efectúen viaxes ou desprazamentos a poboacións distintas ás do centro de traballo terán dereito a percibir axudas de custo de acordo co seguinte cadro:
-Axuda de custo completa: 40 euros.
-Almorzo: 4,80 euros.
-Xantar: 15 euros.
-Cea: 12 euros.
O gasto de hotel, de acordo coas características e normas establecidas da empresa, xustificarase á parte.
Artigo 17º.-Horas extraordinarias.
A) Horas extraordinarias que veñan exixidas para reparar sinistros ou outros danos extraordinarios e urxentes así como en caso de risco de perda de materias primas.
B) Horas extraordinarias necesarias por pedidos imprevistos ou períodos punta de produción, ausencias imprevistas, cambios de quenda ou outras circunstancias de carácter estrutural derivadas da natureza da actividade de que se trate. Mantemento, sempre que non poidan ser substituídas pola utilización das distintas modalidades de contratación previstas legalmente.
C) A dirección da empresa informará mensualmente os delegados dos traballadores sobre o número de horas extraordinarias realizadas especificando as causas e a distribución por seccións. Así mesmo, en función desta información e os criterios sinalados nas alíneas A) e B), a empresa e os delegados dos traballadores determinarán o carácter e a natureza das horas extraordinarias.
A prestación do traballo en horas extraordinarias será voluntaria, aplicándose o disposto na lexislación vixente.
Artigo 18º.-Seguro de vida.
A empresa manterá en vigor o seguro de vida que actualmente ten concertado coa asociación provincial de talleres en beneficio do seu persoal. Por outra parte e para o ano 2004 a empresa aboará o 100% do importe da nova póliza asinada con seguros Mapfre, pasando a pagar para o ano 2005 o 40% do importe desta, repartindo o 60% restante entre os empregados.
Os riscos cubertos por ambas pólizas encóntranse nas dúas copias dos contratos anexadas a este convenio.
A cobertura de ambos seguros será efectiva ata a data en que o traballador cese as súas funcións na empresa baixo calquera circunstancia.
Artigo 19º.-Diminuídos físicos.
A empresa aboaralles aos traballadores que teñan ascendentes ou descendentes subnormais ou dimi
nuídos físicos de calquera cualificación, que non estean capacitados para o traballo e que con eles convivan e deles dependan economicamente a cantidade de setenta e dous con doce euros (72,12 euros) mensuais.
Artigo 20º.-Compra de vehículos.
Os traballadores da empresa poderán adquirir vehículos de turismo novos na empresa Turismos Motor, S.A., ao prezo do distribuidor máis portes e revisións. Para a compra a crédito poderán acollerse ás mellores normas da financeira.
Para os vehículos usados estimarase o prezo de taxación mais os gastos de reacondicionamento que precisasen.
Os pais, fillos e irmáns tamén poderán acollerse a este dereito. Deste dereito non poderá facerse uso ata dous anos despois de telo utilizado.
Artigo 21º.-Vacantes.
Cando na empresa se produzan vacantes que hai que cubrir ou se creen novos postos de traballo, excepto os de dirección, terán preferencia para cubrilos os traballadores que xa presten servizo na empresa ou os seus familiares, sempre que estean cualificados para iso.
Os auxiliares administrativos e os mozos que leven máis de cinco anos na empresa deberán ser ascendidos a oficiais ou a especialistas respectivamente, se existen tales vacantes e, de non ser así, asignaráselles o soldo correspondente ás ditas categorías aínda que conserven a anterior.
Artigo 22º.-Roupa de traballo.
O persoal adscrito a talleres ou a recambios terá dereito a que a empresa lle dea cada ano dúas pezas de roupa de traballo e dúas toallas. O mesmo dereito terán tamén os condutores.
Estes artigos entregaranse para o seu uso durante o mes de xaneiro de cada ano ou ao causar alta o traballador no cadro de persoal da empresa e destinado ás ditas seccións.
Cando por razóns do traballo a roupa se deteriore gravemente, será substituída.
Artigo 23º.-Complemento de transporte.
O complemento de transporte increméntase para o ano 2003 no 3,6% respecto do convenio anterior, quedando fixado en dous euros con oitenta e dous céntimos de euro (2,82) por día efectivo de traballo. O incremento para o ano 2004 é do IPC + 0,7% respecto do ano anterior. O incremento para o ano 2005 é do IPC + 0,7% respecto do ano anterior.
Artigo 24º.-Complemento de xornada partida.
O complemento de xornada partida increméntase para o ano 2003 no 3,6% respecto ao convenio anterior quedando fixado en dezasete euros con sesenta céntimos de euro (17,60 euros) mensuais para per
cibir nos meses en que esta xornada se realice e sempre que o traballador non utilice vehículo da empresa para o seu traballo. O incremento para o ano 2004 é do IPC + 0,7% respecto do ano anterior. O incremento para o ano 2005 é do IPC + 0,7 respecto do ano anterior. Percibiranse nos meses que esta xornada se realice e sempre que o traballador non utilice vehículo da empresa para o seu traballo.
Artigo 25º.-Complemento de reténs de xornada.
O complemento de retén increméntase para o ano 2003 no 3,6% respecto ao convenio anterior quedando fixado en catro euros con cincuenta e oito céntimos de euro (4,58). O incremento para o ano 2004 é do IPC + 0,7% respecto do ano anterior. O incremento para o ano 2005 é do IPC + 0,7 % respecto do ano anterior. Estas prestacións diarias aplicaranse a todos os traballadores que realicen os ditos reténs ou efectúen xornada partida cando na empresa se efectúe xornada continua. Os viaxantes non percibirán este complemento dadas as características do seu traballo.
Artigo 26º.-Delegados dos traballadores.
En canto aos dereitos e obrigas dos delegados dos traballadores, as partes axustaranse en todo ao establecido no Estatuto dos traballadores, Lei orgánica de liberdade sindical e demais lexislación vixente en cada momento.
Artigo 27º.-Salarios.
Para o ano 2003 e con vixencia desde o día un de xaneiro, establécese un incremento salarial do (IPC real 2,6% + 1 diferencial = 3,6%) que se aplicará sobre o soldo do convenio, mellora voluntaria e primas fixas a todos os traballadores, resultando a táboa salarial anexa asinada polas partes. Para o ano 2004 e con vixencia desde o 1 de xaneiro establécese un incremento salarial do IPC + 0,7% que se aplicará sobre o soldo do convenio, mellora voluntaria e primas fixas a todos os traballadores, resultando a táboa salarial asinada polas partes. O incremento para o ano 2005 é do IPC + 0,7% respecto do ano anterior. Ambos, tanto o ano 2004 como o 2005 e unha vez coñecido o IPC real e se este fose superior ao previsto, realizarase o axuste resultante con aboamento da diferenza a todo o persoal, mantendo sempre o diferencial do 0,7%.
Artigo 28º.-Normas supletorias.
En todo o non previsto neste convenio aplicarase o disposto na lexislación xeral e nas normas supletorias deste convenio que existen na empresa.
Artigo 29º.-Comisión mixta.
A comisión mixta será un órgano de interpretación, arbitraxe e vixilancia do cumprimento deste convenio nas seguintes funcións específicas:
1. Interpretación do convenio.
2. Vixilancia do cumprimento do pactado.
3. Seguimento da evolución das relacións entre as partes contratantes.
4. Entender previamente en cantas cuestións tendan á maior eficacia deste convenio.
As resolucións adoptadas de mutuo acordo terán carácter vinculante. En caso de dúbida, a comisión poderá elevar a consulta á autoridade laboral competente.
A comisión comporase de dous pola empresa e dous polos traballadores, delegados destes. Esta comisión reunirase ineludiblemente antes de calquera reclamación e en caso de dúbida.
E para que conste asínase este convenio entre a empresa e os seus traballadores representados polos delegados dos traballadores, en Oleiros, o 12 de abril de 2004.
Víctor Méndez Anta, director-xerente. Manuel Mejuto López, delegado. Francisco Vázquez Mosquera, delegado. Enrique Mazás Fernández, delegado.
ANEXOS
Táboas salariais
Compromisos para os anos 2003 e 2004. (A táboa salarial para o ano 2005 crearase e xuntarase ao convenio unha vez coñecido o IPC previsto indicado polo Goberno para o ano 2005.
Convenio colectivo para a empresa Tumosa
ANEXO I
Táboa salarial 2003
POSTO
A/MES
A/ANO
DIRECTOR
788,09
12.609,48
XEFE DE ADMINISTRACION
780,88
12.494,10
LICENCIADO
741,71
11.867,41
XEFE DE SERVIZO
696,18
11.138,89
XEFE DE VENDAS
710,75
11.371,94
XEFE ALMACEN DE RECAMBIOS
703,01
11.248,23
MESTRE DE TALLER
672,11
10.753,74
OFICIAL DE 1ª
661,74
10.587,76
OFICIAL DE 2ª
647,66
10.362,55
OFICIAL DE 3ª
640,61
10.249,78
XEFE DE CONTABILIDADE
703,01
11.248,23
CAIXEIRO
676,22
10.819,51
OFICIAL ADMINISTRATIVO
672,01
10.752,11
AUXILIAR ADMINISTRATIVO
661,74
10.587,76
ASPIRANTE ADMINISTRATIVO
608,89
9.742,22
VIAXANTE
676,23
10.819,67
DEPENDENTE
672,01
10.752,11
AXUDANTE DE DEPENDENTE
647,66
10.362,55
MOZO ESPECIALIZADO
647,66
10.362,55
MOZO
640,61
10.249,78
VIXILANTE
640,61
10.249,78
APRENDIZ
476,79
7.628,67
Excluídos: antigüidade, mellora voluntaria, prima fixa, incentivos e complementos.
Convenio colectivo para a empresa Tumosa
ANEXO II
Táboa salarial 2004
POSTO
A/MES
A/ANO
DIRECTOR
803,85
12.861,63
XEFE DE ADMINISTRACION
796,50
12.743,96
LICENCIADO
756,54
12.104,71
XEFE DE SERVIZO
710,10
11.361,66
XEFE DE VENDAS
724,97
11.599,44
XEFE ALMACEN DE RECAMBIOS
717,07
11.473,12
MESTRE DE TALLER
685,55
10.968,84
OFICIAL DE 1ª
674,97
10.799,60
OFICIAL DE 2ª
660,61
10.569,81
OFICIAL DE 3ª
653,42
10.454,76
XEFE DE CONTABILIDADE
717,07
11.473,12
CAIXEIRO
689,74
11.035,91
OFICIAL ADMINISTRATIVO
685,45
10.967,20
AUXILIAR ADMINISTRATIVO
674,97
10.799,60
ASPIRANTE ADMINISTRATIVO
621,07
9.937,08
VIAXANTE
689,75
11.036,07
DEPENDENTE
685,45
10.967,20
AXUDANTE DE DEPENDENTE
660,61
10.569,81
MOZO ESPECIALIZADO
660,61
10.569,81
MOZO
653,42
10.454,76
VIXILANTE
653,42
10.454,76
APRENDIZ
486,33
7.781,21
Excluídos: antigüidade, mellora voluntaria, prima fixa, incentivos e complementos.